Rapid nu se mai oprește! Jucătorii intrați în vizorul giuleștenilor
Rapid a fost cea mai activă echipă din Superliga României pe piața transferurilor în iarnă, dar continuă să caute jucători.
Nu doar în țară, ci și în afară, iar recent trimișii au trecut granița.
Antrenorul giuleștenilor, Cristiano Bergodi, a primit mai mulți jucători importanți pentru a doua parte a acestui sezon din Supeliga. Câțiva dintre aceștia s-au impus într-un timp foarte scurt în echipa de start a formației bucureștene. Printre aceștia și străini, ca Damjan Djokovic, venit gratis de la FCSB, sau Borisav Burmaz, care a reușit să marcheze deja în câteva meciuri.
Victor Angelescu a dezvăluit suma pe care au plătit-o șefii Rapidului pentru transferuri în acest sezon, care depășește trei milioane de euro. Până la cinci milioane de euro a plătit pentru achiziții, dar Rapid se orientează și către jucători străini tineri.
Rapid urmărește jucători din Africa, din Nigeria
Mai multe publicații de presă sportivă din Africa au anunțat faptul că echipa de scouteri a Rapidului a fost prezentă, în această lună martie, la un turneu dedicat tinerilor, în ideea în care aceștia pot ajunge la academia din Giulești, în care s-a investit mult în ultimii ani.
În Nigeria au fost plecați scouterii Rapidului, în Lagos, iar acolo au văzut mai mulți tineri cu potențial. Turneul a avut loc în perioada 10 – 15 martie, iar în vară sau mai repede e posibil ca în Giulești să ajungă câțiva "underi" remarcați.
Printre publicațiile din Nigeria care au scris despre trimișii clubului condus de Dan Șucu s-a numărat și New Telegrapf Nigeria.
Dan Șucu, primă de 300.000 de euro dacă Rapid prinde cupele europene
O eventuală clasare în afara podiumului pentru Rapid ar putea însemna și ratarea calificării în competițiile europene. În acest sezon, giuleștenii au părăsit și Cupa României, încă din faza grupelor.
Formația pregătită de Cristiano Bergodi va juca pe terenul Universității Craiova în următoarea rundă din play-off, sâmbătă, 30 martie, de la ora 21:00. Giuleștenii vor primi ulterior vizita lui CFR Cluj, iar în ultimele două runde din turul play-off-ului sunt programate meciurile cu Sepsi (acasă) și FCSB (deplasare).
• 300.000 de euro este prima anunțată de Dan Șucu la Rapid pentru calificarea în cupele europene, sumă care va fi împărțită de staff și jucători
• 500.000 de euro este prima pentru titlu la Rapid
Urmăriți SPORT.RO și pe Google News